ไปหาคิดว่าตัวเองเป็นโรคผิวหนังเลยจัดยาทาให้ แล้วฉีดยาฆ่าเชื้อ ตอนพยาบาลฉีดเสร็จคันช่องคลอดมากค่ะ ว่าจะถามพยาบาลแต่เขาเดินออกไปก่อน คือมันคันและแสบมากค่ะ แบบนี้ช่องคลอดติดเชื้อรึป่าวค่ะ
สวัสดีค่ะ สาเหตุของอาการคันช่องคลอด อาจเกิดได้จาก1. การติดเชื้อราในช่องคลอด นอกจากมีอาการคันเป็นหลักแล้ว มักมีตกขาวที่ผิดปกติด้วย คือมีตกขาวมีปริมาณมาก มีสีขาวขุ่นจับตัวเป็นก้อนคล้ายแป้งเปียก บริเวณอวัยวะเพศภายนอกอาจเกิดเป็นผื่นสีแดง และอาจมีอาการเจ็บแสบเวลาปัสสาวะด้วย2. การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก รวมถึงแพ้เนื้อผ้ากางเกงใน เป็นต้น3. เป็นส่วนหนึ่งของอาการแพ้ที่เกิดทั่วร่างกายหรือลมพิษ โดยจะมีผื่นและอาการคันที่ผิวหนังส่วนอื่นๆ ของร่างกายร่วมอยู่ด้วย ทั้งนี้ สิ่งที่แพ้ เช่น อาหารทะเล ถั่ว เต้าเจี้ยว เครื่องดื่มแอลกอฮอล์ เกสรดอกไม้ พืชต่างๆ ขนสัตว์ ไรฝุ่น เป็นต้น รวมถึงอาจเกิดจากการแพ้ยาที่ฉีดได้ไปด้วย4. การเปียกชื้นบริเวณอวัยวะเพศเช่น ชุดชั้นในรัดมากเกินไป ไม่ระบายอากาศ มีภาวะกลั้นปัสสาวะไม่อยู่ หรือเหงื่อออกมาก5. เป็นโรคผิวหนังบางชนิด เช่น โรคสะเก็ดเงิน เป็นต้น ซึ่งก็จะต้องมีผื่นเกิดขึ้นที่บริเวณอื่นๆ ของร่างกายด้วยหากอาการคันเป็นมาก และมีอาการคันที่บริเวณอื่นๆ ของร่างกายด้วย หรือมีผื่นเกิดขึ้นที่บริเวณอื่นๆ ของร่างกายด้วย หรือมีหน้าบวม ปากบวม แน่นหน้าอก หายใจลำบาก หายใจมีเสียงดังวี๊ดๆ แนะนำควรรีบไปพบแพทย์โดยเร็ว เพราะแสดงว่าเป็นลมพิษและมีอาการแพ้ที่รุนแรงแต่หากอาการคันเป็นเฉพาะที่ช่องคลอด ไม่มีอาการคันที่อื่นๆ ของร่างกาย ก็ควรหลีกเลี่ยงสิ่งที่คาดว่าจะเป็นสาเหตุทำให้เกิดการแพ้และระคายเคือง เช่น การงดใช้น้ำยาต่างๆ สวนล้างช่องคลอด ไม่ทาแป้ง โลชั่น หรือน้ำหอมที่อวัยวะเพศ เป็นต้น และอย่าให้อวัยวะเพศเปียกชื้น ใส่กางเกงและกางเกงชั้นในที่ไม่รัดแน่นจนเกินไป หากมีอาการคันมาก อาจทานยาแก้แพ้แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น แต่หากอาการคันไม่ดีขึ้น หรือมีอาการตกขาวที่ผิดปกติร่วมด้วย ก็ควรไปพบแพทย์เพื่อตรวจรักษาค่ะ